வேண்டும் - வாழ்க்கை கவிதை

தனிமை வேண்டும் - அதில் 
 இனிமை வேண்டும் 
 ஆற்றல் வேண்டும் - யாருமதை 
 போற்றல் வேண்டும் 
 நேர்மை வேண்டும் - எப்போதும் 
 உண்மை பேசவேண்டும் 
 கனிவு வேண்டும் - என்றும் 
 பரிவு யாரிடத்திலும் வேண்டும் 
 ஏற்றமிகு எண்ணம் வேண்டும் - அதை 
 எப்போதும் காத்தல் வேண்டும் 
 பெருங்கனவொன்று வேண்டும் - அதுவும் 
 பொய்க்காது நடவவேண்டும் 
 மனையாளொருத்தி வேண்டும் - என்றும் 
 அவளிடமே காமம்வேண்டும் 
 நண்பனொருவன் வேண்டும் - அவன்மேல் 
 நம்பிக்கை எப்போதும் வேண்டும் 
 பகைவன் வேண்டும் - அவன் 
 தீயஎண்ணங்களாக இருக்கவேண்டும் 
 இறைவனை புரிய வேண்டும் - அவன் 
 ஒருவனே என்றுலகறிய வேண்டும் 
 நல்லோரை எல்லோரும் காணவேண்டும் - நாம் 
 இல்லாரை எந்நாளும் உயர்த்தவேண்டும் 
 எம்மொழியும் செம்மொழியாக வேண்டும் - அதில் 
 நம்செந்தமிழே  உயர்ந்ததென போற்றவேண்டும் 
 மொழிப்பற்று நாட்டுப்பற்று  இருக்கவேண்டும் - அனால் 
 இனவெறியை  மதவெறியை அறுக்கவேண்டும் 
 யாரும் தான்யாரென்றறிய வேண்டும் - யாரும் 
 மனிதன்தானென்று  எல்லோருக்கும் புரியவேண்டும்.!